**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՄԱՐՏԻ 7-Ի N 184-Լ որոշումն ուժը կորցրած ճանաչելու մասին» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| ՀՀ արդարադատության նախարարություն | | 15.07.2022թ. |
| N /27.2/31063-2022 |
| «Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) կապակցությամբ հարկ է նկատի ունենալ, որ Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու պարագայում ստացվում է, որ դադարեցվում է գյուղատնտեսության ոլորտին տրամադրվող վարկերի տոկոսադրույքների սուբսիդավորումը, ինչի առնչությամբ մանրամասն վերլուծություններ և պարզաբանումներ ներկայացված չեն Նախագծի հիմնավորմամբ:  Բացի այդ, հիմնավորման համաձայն՝ հիշյալ որոշման ընդունումը պայմանավորված է գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի իրականացման ընթացքի ոչ արդյունավետ վերահսկողական մեխանիզմների առկայությամբ: Նշվածից ստացվում է, որ ծրագրի իրականացման ընթացքի ոչ արդյունավետ վերահսկողական մեխանիզմների առկայության պատճառով դադարեցվում է ամբողջական ծրագրի իրականացումը, ինչը լրացուցիչ քննարկման և հիմնավորման կարիք ունի՝ նկատի ունենալով նաև, որ Հայաստանի Հանրապետության կառավարության 2021 թվականի օգոստոսի 18-ի N 1363-Ա որոշմամբ հաստատված Հայաստանի Հանրապետության կառավարության 2021-2026 թվականների ծրագրով նպատակ է դրվել շարունակել սուբսիդավորել գյուղատնտեսական վարկերի տոկոսադրույքները: Այս առումով հիմնավորման դրույթները խմբագրման կարիք ունեն՝ հաշվի առնելով, որ անհրաժեշտ է ներկայացնել «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջներին համապատասխան հիմնավորում, մասնավորապես՝ նախագծի հիմնավորման միջոցով նախագիծը մշակող պետական մարմինը պարզաբանում է իրավական ակտի ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները, որոնք ներկայացված հիմնավորմամբ բավարար չափով պարզաբանված չեն:  Ելնելով վերոգրյալից՝ Նախագծի և հիմնավորման դրույթները լրացուցիչ վերանայման և պարզաբանման կարիք ունեն: | **Մասամբ է ընդունվել**  Նախագծի ընդունման անհրաժեշտությունը լրամշակված և ներկայացված է նախագծի հիմնավորման մեջ։  Հայաստանի Հանրապետության կառավարության 2021-2026 թվականների ծրագրով գյուղատնտեսական վարկերի տոկոսադրույքների սուբսիդավորման շարունակականության ապահովման նպատակով ներկայումս վարկերի տոկոսադրույքների սուբսիդավորման բաղադրիչով իրականացվում են գյուղատնտեսության ոլորտի աջակցության մի շարք այլ ծրագրեր։  Միաժամանակ, իրավական ակտի ընդունմամբ ակնկալվում է գյուղատնտեսության ոլորտում աջակցության այլընտրանքային ծրագրերի ներդրման նոր հնարավորություններ։ | |
| ՀՀ տարածքային կառավարման և ենթակառուցվածքների նախարարություն | | 19.07.2022թ. |
| N ԳՍ/15.2/18835-2022 |
| «Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ ՀՀ տարածքային կառավարման և ենթակառուցվածքների նախարարությունն առաջարկություններ և դիտողություններ չունի։  Միաժամանակ տեղեկացնում ենք, որ Նախագիծը քննարկվել է ՀՀ մարզպետարանների հետ։  Կից Ձեզ ենք տրամադրում Նախագծի վերաբերյալ ՀՀ Շիրակի մարզպետարանի դիրքորոշումը։  **Շիրակի մարզպետարան**  Ի կատարումն 2022 թվականի հուլիսի 11-ի N ԳՍ/15.2/17788-2022 Ձեր հանձնարարականի՝ հայտնում ենք, որ «Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու մասին» ՀՀ կառավարության որոշման նախագիծը քննարկվել է ՀՀ Շիրակի մարզպետարանում:  Հաշվի առնելով ծրագրից օգտվող շահառուների տարեցտարի ավելացումը, գյուղատնտեսությունում տնտեսվարողների կողմից ներդրումները, արտադրական հզորությունների ընդլայնումը, տնտեսությունների խոշորացումը ու զարգացումը, ժամանակակից տեխնոլոգիաների ներդրումը և արտադրության ծավալների ավելացումը՝ անհրաժեշտ ենք համարում գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրի շարունակականությունը:  Միաժամանակ առաջարկում ենք՝ ընդլայնել ծրագրի շրջանակում նպատակային մոնիթորինգ իրականացնող ինստիտուտները՝ ներգրավելով տարածքային կառավարման և տեղական ինքնակառավարման մարմիններին: | **Ընդունվել է**  **Չի ընդունվել**  Պարզաբանումները ներկայացված են նախագծի հիմնավորման մեջ։ | |
| ՀՀ ֆինանսների նախարարություն | | 28.07.2022թ. |
| N 01/8-1/13470-2022 |
| Ձեր 08.07.2022թ. N 01/10483-2022 գրությամբ ներկայացված Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ, որով նախատեսվում է ուժը կորցրած ճանաչել Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագիրը (այսուհետ՝ Ծրագիր), հայտնում ենք հետևյալը.  Նախագծի հիմնավորման համաձայն Նախագծի ընդունումը պայմանավորված է Ծրագրի իրականացման ընթացքի ոչ արդյունավետ վերահսկողական մեխանիզմների և դրանց կիրառման դժվարությունների առկայությամբ, ինչն արձանագրվել է նաև վերահսկողական գործառույթ իրականացնող տարբեր պետական կառույցների կողմից։  Հաշվի առնելով վերոգրյալը, ինչպես նաև այն հանգամանքը, որ ՀՀ վարչապետի աշխատակազմի ղեկավար Արայիկ Հարությունյանի մոտ 30.06.2022թ. կայացած ՀՀ էկոնոմիկայի նախարարության 2023-2025թթ. ՄԺԾԾ-ի նախագծով նախատեսված ծրագրային չափաքանակների մասին խորհրդակցության N ՂԱ/33-2022 արձանագրության 2-րդ կետի 1-ին ենթակետով առաջարկվել է ձեռնարկել միջոցառումներ Ծրագիրը 2023թ. դադարեցնելու ուղղությամբ, հայտնում ենք, որ Նախագծի վերաբերյալ առաջարկություններ չունենք:  Միաժամանակ, հաշվի առնելով, որ գյուղատնտեսության ոլորտի աջակցության այլ ծրագրերում ևս գործում է վերահսկողական համանման մեխանիզմ, ուստի բացահայտման կարիք ունեն աջակցության այլ ծրագրերի դեպքում ոչ պատշաճ վերահսկողության մեխանիզմները բացառելու վերաբերյալ մոտեցումները՝ հաշվի առնելով ծրագրերի ոչ արդյունավետ իրականացումից բխող հետագա ֆիսկալ ռիսկերը: | **Ընդունվել է** | |
| Պետական վերահսկողական ծառայություն | | 19.08.2022թ. |
| N Ե/1382-22 |
| Հիմք ընդունելով ՀՀ վարչապետի աշխատակազմի ղեկավարի՝ 2022 թվականի օգոստոսի 16-ի թիվ № 02/16.11/26883-2022 գրությունը, «Հայաստանի Հանրապետության կառավարության 2019 թվականի մարտի 7-ի N 184-Լ որոշումն ուժը կորցրած ճանաչելու մասին» ՀՀ կառավարության որոշման նախագծի վերաբերյալ հայտնում ենք հետևյալը․  ՀՀ պետական վերահսկողական ծառայության (այսուհետ՝ Ծառայություն) ղեկավարի 2022 թվականի հունվարի 18-ի թիվ Հ/002-22 և 2022 թվականի փետրվարի 22-ի թիվ Հ/005-22 հանձնարարագրերի համաձայն տնտեսական ոլորտի վերահսկողության վարչության կողմից ՀՀ էկոնոմիկայի նախարարությունում իրականացվել է «Հայաստանի Հանրապետության կառավարության 2019 թվականի մարտի 7-ի N 184-Լ որոշման (այսուհետ՝ Որոշում), համաձայն գյուղատնտեսության խթանման ծրագրի (այսուհետ՝ Ծրագիր) «Գյուղատնտեսական վարկերի տոկոսադրույքների սուբսիդավորում» միջոցառման (այսուհետ՝ Միջոցառում) արդյունավետության և օրինականության ուսումնասիրություն, որի շրջանակներում ի թիվս այլնի արձանագրվել է, որ Որոշման դրույթների համաձայն՝ Միջոցառման շրջանակներում իրականացված մոնիթորինգի արդյունքները ամբողջական վերահսկողություն չեն ապահովում վարկերի նպատակային օգտագործման նկատմամբ: Վարկերի օգտագործման նախապես նշված ուղղությունից այլ ուղղությամբ օգտագործելու հնարավորությունը ստեղծում է վարկերի ոչ նպատակային՝ ագրոպարենային ոլորտում չընդգրկվող բնագավառներում օգտագործման ռիսկ և այն հանգամանքը, որ ծրագրի իրականացումը չի ապահովել գյուղատնտեսական ոլորտի աճ, մեծապես կապված է իրավական կարգավորումների այն թերությունների հետ, որոնց արդյունքում առաջանում են նշված ռիսկերը:  Ուսումնասիրության արդյունքում ՀՀ էկոնոմիկայի նախարարությանը ներկայացվել է առաջարկ՝ վերանայելու տրամադրվող վարկերի սուբսիդավորման պայմանները՝ սահմանելով այնպիսի պայմաններ, որոնք վարկերի տրամադրման նպատակային ուղղությունները կդարձնեն առավել վերահսկելի:  Հաշվի առնելով վերոգրյալը, ինչպես նաև այն հանգամանքը, որ Հայաստանի Հանրապետության կառավարության 2021 թվականի օգոստոսի 18-ի N 1363-Ա որոշմամբ հաստատված Հայաստանի Հանրապետության կառավարության 2021-2026 թվականների ծրագրով նպատակ է դրվել շարունակել սուբսիդավորել գյուղատնտեսական վարկերի տոկոսադրույքները, առաջարկում ենք զերծ մնալ Միջոցառումը դադարեցնելու որոշման ընդունումից։ Տևական ժամանակ գյուղատնտեսական ոլորտում ակտիվություն ապահոված ֆինանսական հոսքերի կտրուկ սահմանափակումը կարող է զգալի բացասական ազդեցություն ունենալ։ Առաջարկում ենք մշակել առավել գործուն վերահսկողական մեխանիզմներ՝ վարկերի նպատակային օգտագործման նկատմամբ մոնիթորինգի արդյունավետությունը բարձրացնելու նպատակով։ Այդ առումով մեզ համար ընդունելի է նախագծի վերաբերյալ Շիրակի մարզպետարանի կողմից ներկայացված տարածքային կառավարման և տեղական ինքնակառավարման մարմիններին մոնիթորինգ իրականացնող ինստիտուտներում ընդգրկելու առաջարկությունը։ Անհրաժեշտ ենք համարում նաև մշակել «Ծրագրային բյուջետավորման» մեթոդական ցուցումներին համապատասխան չափելի ելակետային և արդյունքային ցուցանիշներ: | **Չի ընդունվել**  Հայաստանի Հանրապետության կառավարության 2021 թվականի օգոստոսի 18-ի N 1363-Ա որոշմամբ հաստատված Հայաստանի Հանրապետության կառավարության 2021-2026 թվականների ծրագրով գյուղատնտեսական վարկերի տոկոսադրույքների սուբսիդավորման շարունակականության ապահովման հարցի հետ կապված պետք է նշել, որ նախագծով ուժը կորցրած է ճանաչվում վարկերի տոկոսադրույքների սուբսիդավորմամբ իրականացվող միայն մեկ ծրագիր, իսկ գյուղատնտեսական վարկերի տոկոսադրույքների սուբսիդավորման շարունակականության ապահովման նպատակով ներկայումս իրականացվում են վարկերի տոկոսադրույքների սուբսիդավորման մի շարք այլ ծրագրեր, որոնք ուղղված են գյուղատնտեսության ինտենսիվացմանը, արդյունավետության բարձրացմանը, հողային ռեսուրսների նպատակային և ջրային ռեսուրսների խնայողաբար ու արդյունավետ օգտագործմանը, անասնաբուծության և բուսաբուծության զարգացմանը։ Ինչ վերաբերում է ֆինանսական հոսքերի կտրուկ սահմանափակման արդյունքում զգալի բացասական ազդեցության վերաբերյալ պնդմանը, ապա հաշվի առնելով վերոգրյալը և այն, որ ուժը կորցրած ծրագրի փոխարեն կիրականացվեն այլընտրանքային ծրագրեր՝ գտնում ենք, որ կարծիքը այնքան էլ հիմնավոր չէ։  Մոնիթորինգ իրականացնող ինստիտուտներում տարածքային կառավարման և տեղական ինքնակառավարման մարմիններին ընդգրկելու հարցի հետ կապված նշենք, որ հաշվի առնելով ծրագրի շրջանակում շահառուների մեծաքանակ թիվը (ծրագրի մեկնարկից՝ շուրջ 85,5 հազար), վերջիններիս առկա սահմանափակ ռեսուրսներով ամբողջական մոնիթորինգի իրականացման աշխատանքների ապահովումը իրատեսական չէ։ Միաժամանակ, ներկայումս Էկոնոմիկայի նախարարության կողմից իրականացվող աջակցության մի շարք ծրագրերում (պարարտանյութերի տրամադրման, աշնանացան ցորենի արտադրության խթանման) արդեն իսկ սահմանված են գործառույթներ, որոնց իրականացումը վերապահված է տարածքային կառավարման և տեղական ինքնակառավարման մարմիններին։  Ամփոփելով նշենք, որ նախագծի մշակումը բխում է ՀՀ վարչապետի աշխատակազմի ղեկավար Արայիկ Հարությունյանի մոտ 30.06.2022թ. կայացած ՀՀ էկոնոմիկայի նախարարության 2023-2025թթ. ՄԺԾԾ-ի նախագծով նախատեսված ծրագրային չափաքանակների մասին խորհրդակցության N ՂԱ/33-2022 արձանագրության 2-րդ կետի 1-ին ենթակետի հանձնարարականից, համաձայն որի առաջարկվել է ձեռնարկել միջոցառումներ ծրագիրը 2023 թվականին դադարեցնելու ուղղությամբ։ Ընդ որում, նշված հանձնարարականի հիման վրա միջոցառման շրջանակում վերանայվել է 2023-2025թթ. ՄԺԾԾ-ի և 2023 թվականի պետական բյուջեի հայտերը, և 2023 թվականից սկսած նոր վարկային միջոցների տրամադրում չի նախատեսվել։ | |